สวัดดีค่ะ ประจำเดือนหนูมา2ครั้งติดกัน2เดือน เดือนนี้ประจำเดือนหนูมาวันที่1แล้วก็หมดวันที่5 ผ่านไป1อาทิตย์มันก็มาอีกแต่เป็นสีดำตอนนี้ก็ยังมาอยู่ค่ะเป็นแบบนี้เจ็ดวันแล้วค่ะ อาการก็มี คันตรงช่องคลอด ประจำเดือนเป็นสีดำ เมือวันก่อนตรงช่องคลอดเจ็บแล้วก็แสบมากค่ะแต่ตอนนี้หายแล้ว เหลือแต่คันกับประจำเดือนยังไม่หยุดค่ะ ช่วยตอบหนูหน่อยนะคะเพราะตอนนี้หนูกลัวแล้วก็กังวลมาก ขอบค่ะ
สวัสดีค่ะ หากประจำเดือนมาวันที่ 1-5 ม.ค. แล้วหลังจากนั้น 1 สัปดาห์ ได้มีเลือดสีดำออกมานาน 7 วัน อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น โดยเลือดที่ออกวันที่ 1-5 ม.ค. อาจไม่ใช่เลือดประจำเดือนก็ได้2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นสำหรับอาการคันช่องคลอด อาจเกิดจากมีการติดเชื้อราในช่องคลอด หรือมีการระคายเคืองจากสารเคมีต่างๆ ก็ได้ แนะนำควรงดการสวนล้างช่องคลอด การใช้น้ำยาล้างช่องคลอด ไม่ทาแป้ง หรืออื่นๆ ที่อวัยะเพศค่ะหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดยังคงไม่หยุดไหล หรือยังคงมีอาการคันช่องคลอด ก็ควรไปพบสูติ-นรีแพทย์เพื่อตรวจหาและรักษาค่ะ